
En aquest treball es realitza una descripció del sistema dunar de Sant Llorenç, 
associat al fons de la cala de Trebaluger, situat al S de Pilla de Menorca (Illes 
Balears). El treball descriu un sistema platja-duna que es troba trencat per la sortida 
d'aigua del barranc de Trebalúger. Es tracta d'un sistema format per la unitat de 
platja i un camp de dunes remuntats, més enllà del torrent, associades al modelat 
càrstic d'aquesta regió. Aquest sistema ha estat fixat per la sembra de vegetació de 
port arbori. A més de la descripció física també s'incorpora un inventari florístic i 
una breu discussió sobre les característiques de la vegetació. 

DESCRIPTION OF THE BEACH-DUNAR SYSTEM OF SANT TREBALÜGER 
AND LLORENÇ (SOUTH OF MINORCA, BALEARIC ISLANDS). The dunar 
system of Sant Lloreng, placed in the S of the island of Menorca (Balearic Islands), is 
carried out. The work describes a beach-dune system fractionated for the outlet of the 
Trebaluger Torrent. It is a system formed by the beach and foredune and a field of 
dunes surmounted beyond the torrent, associated with the karstic modelling of this 
region. This system has been fixed by the sowing of arborescent vegetation. Besides 
the physical description an inventory also incorporates florístic and a brief discussion 
about the characteristics of the vegetation. 

Introducció 


Menorca compta amb gran quantitat de 
sistemes platja-duna que encara avui es 
troben en bon estat de conservació, tot i ser 
aquests ambients litorals la base on gravita 
l'economia de l'illa. Malgrat tractar-se de 
formacions naturals importants, ja sigui 
com ecosistemes ja sigui com a recurs 
turístic, hi ha escassa bibliografia sobre 
aquests 1 alguns d'ells no han estat descrits 
a dia d'avui, com és el cas del sistema 
platja-duna de Trebaláger i Sant Lloreng. 
Revisada la bibliografia existent sobre 
sistemes dunars a Menorca (Roig-Munar et 
al., 2008a; 2008b) es troben varies cites de 
Trebalúger, moltes d'elles associades als 
estudis de formació i rebliment de barrancs 
(Rosselló et al, 1997; 2003, Rosselló, 
2004a, 2004b, Fornós i Segura, 2004), i 
d'altres referents al propi sistema platja- 
duna (Servera i Riquelme, 2004). Pel que fa 
a la cartografia aquest sistema apareix 
grafiat al mapa geològic de Bourrouilh 
(1973), mentre que al mapa de Rossell i 
Gómez-Gras (1989) apareix marcat tan sols 
la zona propera a la mar, corresponent a la 
zona de morfologies davanteres de la platja 
de Trebalúger. Així doncs, el present treball 
és una aportació a la descripció 
geomorfològica i botànica de detall del 
sistema de l'arenal de Sant Llorenç i de la 
cala de Trebalúger, situats al S de Menorca 
(Fig. 1). 

El cas que ens ocupa, l'arenal de Sant 
Llorenç i la cala de Trebalúger, situat a la 
costa S (Fig. 1), constitueix un dipòsit eòlic 
actiu de fons de cala, ubicat a la sortida del 
barranc de Trebalúger. La seva ubicació, 
lluny de carreteres, urbanitzacions o d'altres 
tipus d'assentament humà i el fet de gaudir 
de la protecció de la figura ANEI ha permès 
la seva protecció i per tant el desenvo- 
lupament de processos geomòrfics de forma 
natural. 


Litologia 


La plataforma carbonàtica del Migjorn 
de Menorca es caracteritza per una forta 
homogeneitat geològica, formada per 
calcarenites miocèniques, materials força 
permeables, gràcies a una elevada proporció 
de diàclasis que els travessen (Obrador i 
Pomar, 2004). La disposició general del 
relleu es correspon amb una plataforma 
inclinada que capbuça suaument cap el sud, 
en torn al 1 90, acabant en una línea de 
costa brusca amb una sèrie de penya-segats 
que atenen la seva màxima expressió a la 


zona central, disminuint de forma 
progressiva cap els seus extrems. 
Bourrouihl (1973), proposà una 


segmen-tació d'aquesta plataforma en tres 
blocs, essent el límit oest del bloc central al 
voltant de Macarella i Cala Turqueta (fins a 
Torrellafuda), mentre que el seu extrem 
oriental es situa a son Bou (fins Alaior). En 
el bloc central és on es localitza aquesta 
zona d'estudi, la qual es caracteritza per ser 
el sector més elevat, amb una altitud 
mitjana de més de 83 m, on només el 6 % 
del seu espai està per davall dels 30 m, 
limitant amb la mar amb penya-segats de 
diferents alçades que oscil-len entre els 70 i 
els 40 m, i segmentats pels diferents 
torrents que la travessen de nord a sud 
donant lloc a una série de barrancs parallels 
(Pardo i Porres, 2004). 

La confluència de dos d'aquests 
barrancs, el de Trebalúger i el de sa Cova, a 
poc més de 1 Em lineal de la platja, donen 
lloc a la formació d'una plana al-luvial 
meandriforme, totalment antropitzada i 
vorejada de penya-segats verticals que 
arriben fins a la cinquantena de metres (Fig. 
2a i b). La seva gènesi és deguda al modelat 
càrstic, on la presència d'una sèrie de 
dolines collapsades de diàmetre hecto- 
mètric són les responsables de la disposició 
ondulant del barranc (Rosselló, 2003). 

Fig. 1. Localització del sistema dunar de Sant Llorenç i Trebalúger, S de Menorca. 
Fig. 1. Location of dunar system of Sant Llorenç and Trebalúger, South Minorca. 


Aquest modelat càrstic està força 
desenvolupat i supera gairebé sempre al 
torrencial. L'altre factor a tenir en compte 
en el seu desenvolupament obeeix a les 
diferents pulsacions marines que han anat 
reblint de material el fons del barranc, que 
al cas de  Trebaláger arriba a una 
profunditat de fins 50 m. Actualment, el 
rebliment es troba mediatitzat per una 
amplia restinga, i per l'albufera residual 
posterior per on circula el canal funcional 


que manté la cota cero fins els Horts de 
Trebaláger (Rosselló, 2003). 


Descripció geomorfologica 


Els materials eólics que conformen el 
dipósit de sa marina de Sant Lloreng estan 
formats majoritàriament per arenes 
bioclastiques de mida fina a mitjana, tot i 
que la platja de Trebaláger podem trobar 

Fig. 2a. Vista obliqua de Trebalúger, amb el barranc a la dreta de la imatge. En primer terme la platja 
i al fons el sistema dunar grimpant per darrera del torrent (Font: Ministerio de Medio Ambiente). 

Fig. 2a. Lateral sight of Trebalúger, with the creek in the right of the image. In first term the beach 
and in the background thedunar system climbing up behind the creek. 


Eolianites 





Fig. 2b. Model en 3d de l'àrea d'estudi, elaborat a partir de la fotografia aèria de 1956. 
Fig. 2b. 3d model of the area, created from 1956 aereal photography. 

presència de litoclàstica de quars amb 
continguts que oscil-len entre el 6 i el 19%, 
atribuibles al transport d'origen terrigen 
aportat pels barrancs des dels afloraments 
rics en quars de Tramuntana, capçalera del 
barranc de Trebaláger (Gómez-Pujol et al., 
2004). Els dipòsits eòlics es situen al llarg 
de la cala, des de la mateixa platja fins el 
sector de dunes estabilitzades situat darrera 
la restinga. Aquest sistema en conjunt 
ocupa una superfície total d'aproxima- 
dament 95.717 m? i es desenvolupa direcció 
S-N seguint la sortida del torrent (Fig. 3). 
La platja ocupa una superficie 
d'aproximàdament 4.500 m? i s'estén en un 
front de 150 m de longitud amb una 
amplària variable (entorn els 40 m) fins a 
peu de l'avantduna. Es tracta d'un ambient 
amb presència habitual de bermes vegetals 
de Posidonia oceanica. Als extrems de la 
platja podem observar dipòsits fòssils 
d'eolianites que presenten colors verme- 
llosos, possiblement fruit del transport de 


materials provinents del N de l'illa, de la 
part silícica de Tramuntana. Les morfo- 
logies davanteres presenten un cordó 
continu, ocupant una superfície aproximada 
de 17.974 m’. Aquest camp de dunes 
davanteres es troba ben delimitat per la 
platja i per les parets de la cala i pel seu 
trencant a la seva vertent oest del sistema 
per la sortida natural del torrent del barranc 
de Trebalüger, el qual duu aigua tot l'any. 
Aquest trencament està força delimitat a dia 
d'avui, tot i que les consultes de fotografia 
aèria de 1956 sembla que la sortida no era 
sempre la mateixa, entre altres possibles 
factors degut a la manca d'estabilització del 
sector actualment denominat  semies- 
tabilitzat. Aquest cordó dunar presenta una 
escassa potència, inferior al 1,3 m, i no es 
detecten morfologies erosives incipients o 
consolidades al seu front dunar, considerant 
el seu estat, segons Hesp (2002), com estadi 
5. Al seu tram final s'observa un camp de 
dunes semiestabilitzades per vegetació de 

Fig. 3. Cartografia geomorfológica de la platja de Trebalüger i el sistema dunar de Sant Llorenç. 
Fig. 3. Geomorphological cartography of the Trebalúger beach and dunar system of Sant Llorenç. 

port arbori que queda confinat entre al 
camp de dunes davanteres i el torrent. 
Aquestes dunes semiestabilitzades ocupen 
una franja de 60 m d'amplària i es 
desenvolupen paral-leles per darrera les 
morfologies foredune. En aquesta unitat les 
formes ocupen una superfície d'aproxi- 
madament 6.700 m? i no es poden apreciar 
formes poc definides degut a que al llarg 
del temps han estat sotmeses a una forta 
pressió antròpica (acampada i zona 
d’esbarjo i de sombra) eradicant part de les 
formes, la vegetació i afavorint el 
compactant del sol, actituds corregides en la 
darrera década. 

Al vessant E de la cala i sobre els 
materials d'eolianites fòssils, trobem un 
petit camp de dunes remuntats que ocupen 
una superfície de 9.916 m?. No presenten 
formes definides i tenen una escassa 
potència, es tracta més de deposicions 
remuntants causades per cert regolfament 
eòlic sobre la platja que no pel 
desenvolupament de formes dunars defi- 
nides, aquests presenten colonització de 
vegetació de port herbaci i arbustiu, i 
actualment | no presenten dinamisme 
aparent. 





50 100 150 200 250 


El sector de dunes estabilitzades ocupa 
una àrea de 67.827 m^ i es troben 
desvinculades del sector platja-duna pel 
torrent que interfereix entre les dues unitats, 
definint de forma clara les formes dunars de 
cala Trebaláger amb l'arenal de Sant. 
Lloreng. Es tracta d'un sector estabilitzat 
per la repoblació de pins i que a dia d'avui 
presenta poc dinamisme. Aquest sector es 
troba condicionat per un petit torrent que 
fragmenta el camp dunar amb dues unitats. 
En funció d'aquesta divisió, s'aprecien dos 
camps de morfologies (Fig. 3). 

Aquelles morfologies situades a la 
banda dreta del petit canal de drenat que 
forma un tàlveg dins el propi camp dunar i 
que constitueixen formes remuntants amb 
aparença d'ecodune al seu contacte amb les 
parets superiors (Fig. 3), degut a l'efecte del 
vent sobre la paret oest de la cala, que 
arriba fins els 50 m d'altura formant una 
paret próxima a la vertical, amb 
inclinacions que començen amb 4 de 
pendent a la seva part més baixa pròxima al 
torrent, fins arribar als 28° (Fig. 4). L'altre 
camp es localitza a la banda esquerra del 
torrent, on es pot apreciar un altre 
morfologia tipus ecodune que es situa front 


a 

Fig. 4. Perfils longitudinals (línies negres) i extensió del sistema dunar sobre ells a ambdós costats del 


torrent que fragmenta el sistema dunar. 


Fig. 4. Long profiles (grey lines) and extension of the dunar system on them in both sides of the creek 


wich divides de system. 

al penya-segat parallel a la linia de costa. 
Confinades entre aquesta forma i el límit 
Est del sistema es desenvolupen tres 
morfologies de dunes parabóliques simples 
que intenten remuntar la forta pendent (Fig. 
4), que comença amb 2.5' a la zona propera 
al torrent fins arribar als 22’ de maxima 
pendent. La més septentrional d'aquest 
grup es situa per damunt i per darrera de 
l'escarp que tanca tot el conjunt, avancant 
suaument cap la plana d'inundació del 
torrent de Trebalüger (Fig. 5), aspecte que 
en fa pensar en que actualment hi podem 
trobar una certa activitat en cas de forts 
temporals eólics que aprofiten material 
arrossegat pel torrentet central del sistema, 
el qual crea un petit delta amb material no 
consolidat per vegetació. Tot just al punt de 
connexió entre aquest petit delta és on 
forma una altre duna parabólica simple amb 
desenvolupament intern (Fig. 3). 

A la Fig. 5 se pot observar el lóbul 
d'avang de les formes dunars més internes 
del sistema, actualment poc dinàmic, tot i 
que al llarg de la plana d'inundació (Fig. 3) 
trobem símptomes clars de deposicions 
d'arena en forma de  mants eòlics, 
actualment molt retreballats per les tasques 
d'aprofitament agrari d'aquests camps. 


Flora i vegetació 


Per a l'estudi de la flora vascular de 
l'arenal de Sant Llorenç s'ha seguit la 
mateixa metodologia emprada a la 
descripció recent d'altres sistemes dunars 
(Roig-Munar et al., 2007, 2008a; 2008b). 
Aquesta ha consistit bàsicament en la 
realització — d'inventaris — florístics de 
presència (Taula 1). La identificació 
concreta de les espècies s'ha comprovat que 
és una informació útil com a indicadora de 
processos geomorfològics i de la dinàmica 
dels sistemes dunars (Levin et al., 2008). 

En la realització d'aquests inventaris s'ha 
considerat tot el sistema, des de la platja o 
primera línia de costa fins a la part més 
interior amb evidències clares de presència 
de dipòsits d'arena d'origen eòlic. En el cas 
d'aquest sistema s'ha de fer constar que hi 
ha una clara discontinuitat provocada pel 
torrent de Trebalúger i que sense cap dubte 
té una marcada influència en la distribució 
de certs tàxons. 

L'inventari florístic per aquest sistema 
dóna un resultat de 180 tàxons (Taula 1) de 
flora vascular que s'han trobat creixent dins 
els límits establerts (Fig. 3). Aquest 
quantitat es la més important, amb 
diferéncia, dels sistemes dunars descrits 
recentment (Roig-Munar et al., 2007; 
2008a; 2008b). És relativament fàcil 
establir diferents factors i circumstàncies 
per explicar-lo. Per una banda hi hauria la 
seva extensió, tant en superfície (95.717 
m^) com en longitud cap a l'interior (566 
m). Aquesta darrera característica afavoreix 
un gradient de distància al mar que es 
tradueix en una diversificació d'ambients i 
habitats i d'aquí una major probabilitat de 





Fig. 5. Duna parabólica més septentrional que 
avanca cap a la plana d'inundació del torrent. Es 
pot observar des del centre cap la part superior 
esquerra de la foto la cresta de la mateixa. 

Fig. 5. Northern most parabolic dune moving 
forward the inundation area of the creek. Note 
from the centre to the upper left the crest of the 
dune. 

Taula 1. Cataleg floristic de l'arenal de Sant Lloreng. 
Table 1. Checklist of the plants from l'Arenal de Sant Llorenç. 





Tàxon 


Tàxon 


Tàxon 





Aegilops geniculata Roth 
Aetheorhiza bulbosa (L.) Cass. subsp. 
bulbosa 

Aira cupaniana Guss. 

Ajuga iva subsp. pseudoiva (DC.) Briq. 
Allium roseum L. 

Amaranthus retroflexus L. 
Ammophila arenaria subsp. 
arundinacea H. Lindb. 
Ampelodesmos mauritanica (Poir.) T. 
Durand et Schinz 

Anagallis arvensis L. subsp. arvensis 
Anthoxanthum odoratum L. 

Anthyllis tetraphylla L. 

Arbutus unedo L. 

Arenaria leptoclados (Rchb.) Guss. 
Arisarum vulgare Targ.Tozz. subsp. 
vulgare 

Arum italicum Mill. subsp. italicum 
Asparagus acutifolius L. 

Asparagus stipularis Forssk. 
Asphodelus aestivus Brot. 
Asphodelus fistulosus L. 

Aster squamatus (Spreng.) Hieron 
Avena barbata Pott. ex Link subsp. 
barbata 

Bellardia trixago (L.) All. 

Bellis annua L. subsp. annua 

Beta maritima L. 

Blackstonia perfoliata subsp. serotina 
(Koch ex Rchb.) Vollm. 
Brachypodium distachyon (L.) Beauv. 


Brachypodium phoenicoides (L.) Roem. 


et Schult. 

Brachypodium retusum (Pers.) Beauv. 
Brachypodium sylvaticum (Huds.) 
Beauv. subsp. sylvaticum 

Briza maxima L. 

Bromus madritensis L. 

Bromus rubens L. 

Cakile maritima Scop. 

Calystegia soldanella (L.) R. Br. 
Campanula erinus L. 

Carex flacca Schreb. 

Carex hallerana Asso 

Carex hallerana Asso 

Carex oedipostyla Duval-Jouve 
Carlina corymbosa L. subsp. 
corymbosa 

Centaurium erythraea subsp. majus 
(Hoffmanns. et Link) Melderis 
Centaurium tenuiflorum (Hoffmanns. et 
Link) Fritsch 

Centranthus calcitrapae (L.) Dufr. 
subsp. calcitrapae 

Cerastium semidecandrum L.. 
Cistus albidus L. 

Cistus monspeliensis L. 

Cistus salviifolius L. 


Clematis flammula L. 

Convolvulus althaeoides L. subsp. 
althaeoides 

Conyza sumatrensis (Retz.) E. Walker 
Coronilla scorpioides (L.) Koch 
Crithmum maritimum L. 

Cynodon dactylon (L.) Pers. 
Cynoglossum creticum Mill. 
Cynosurus echinatus L. 

Chenopodium murale L. 

Chondrilla juncea L. 

Chrysanthemum coronarium L. 
Dactylis glomerata subsp. hispanica 
(Roth) Nyman 

Daucus carota L. subsp. carota 
Desmazeria rigida subsp. hemipoa 
(Delile ex Spreng.) Stace 

Dittrichia viscosa (L.) Greuter subsp. 
viscosa 

Dorycnium pentaphyllum Scop. 
Elymus farctus (Viv.) Runemark ex 
Melderis 

Erica multiflora L. 

Erodium chium (L.) Willd. subsp. 
chium 

Eryngium maritimum L. 

Euphorbia paralias L. 

Euphorbia peplus var. peploides 
(Gouan) Vis. 

Euphorbia terracina var. retusa (Boiss.) 
Willk. et Lange 

Euphorbia terracina var. retusa (Boiss.) 
Willk. et Lange 

Euphorbia terracina L. var. terracina 
Festuca arundinacea subsp. fenas (Lag.) 
Arcang. 

Fumana thymifolia (L.) Spach ex Webb 
Fumaria capreolata L. 

Galactites tomentosa Moench 

Galium murale (L.) All. 

Geranium molle L. 

Geranium purpureum Vill. 

Gladiolus illyricus Koch 

Glaucium flavum Crantz 

Hedera helix L. subsp. helix 
Hedypnois rhagadioloides (L.) F.W. 
Schmidt 

Helichrysum stoechas (L.) Moench 
Hippocrepis biflora Spreng. 
Hippocrepis multisiliquosa L. 
Hordeum murinum subsp. leporinum 
(Link) Arcang. 

Hyoseris radiata L. subsp. Radiata 
Hypericum perforatum L. subsp. 
perforatum 

Hypochoeris achyropohrus L. 

Juncus acutus L. 

Juniperus phoenicea subsp. turbinata 
(Guss.) Nyman 


Kundmania sicula (L.) DC. 

Lagurus ovatus L. subsp. ovatus 
Launaea cervicornis (Boiss.) Font Quer 
et Rothm. 

Leucojum aestivum subsp. pulchellum 
(Salisb.) Briq. 

Limonium virgatum (Willd.) Fourr. 
Linum strictum L. subsp. strictum 
Lobularia maritima (L.) Desv. subsp. 
maritima 

Lolium rigidum Gaudin 

Lonicera implexa Aiton 

Helichrysum stoechas (L.) Moench 
Lotus cytisoides L. 

Lotus edulis L. 

Lotus glaber Mill. 

Lotus ornithopodioides L. 

Medicago littoralis Rohde ex Loisel. 
Medicago marina L. 

Medicago minima (L.) L. 

Melica major Sibth. et Sm. 

Melilotus indicus (L.) All. 

Micromeria rodriguezii Freyn et Janka 
Muscari comosum (L.) Mill. 

Myrtus communis L. 

Olea europaea var. sylvestris Brot. 
Ononis minutissima L. 

Ononis ornithopodioides L. 

Ononis reclinata L. subsp. reclinata 
Ononis viscosa subsp. breviflora (DC.) 
Nyman 

Ophrys lutea (Gouan) Cav. subsp. lutea 
Orobanche ramosa subsp. nana 
(Reuter) Cout. 

Oxalis pes-caprae L. 

Pancratium maritimum L. 
Parentucellia viscosa (L.) Caruel 
Parietaria lusitanica L. subsp. 
lusitanica 

Paspalum vaginatum Swartz 
Phagnalon rupestre (L.) DC. 

Phoenix canariensis hort. ex Chabaud 
Phyllirea media var. media L. 

Pinus halepensis Mill. var. halepensis 
Piptatherum coerulescens (Desf.) 
Beauv. 

Piptatherum miliaceum (L.) Coss. 
Pistacia lentiscus L. 

Plantago bellardii All. subsp. bellardii 
Plantago coronopus L. subsp. 
Coronopus 

Plantago lagopus L. 

Plantago lanceolata L. 

Poa trivialis subsp. sylvicola (Guss.) H. 
Lindb. 

Polycarpon tetraphyllum (L.) L. 
Polygonum maritimum L. 

Psoralea bituminosa L. 

Quercus ilex subsp. ilex L 

Taula 1. Cataleg floristic de l'arenal de Sant Lloreng (continuació). 


Table 1. Checklist of the plants from l'Arenal de Sant Llorenç (continuation). 





Tàxon 


Tàxon 


Tàxon 





Reichardia picroides (L.) Roth 
Rhamnus alaternus L. 

Rosmarinus officinalis L. var. 
officinalis 

Rubia peregrina var. longifolia (Poir.) 
Rubus ulmifolius Schott 

Rumex bucephalophorus subsp. gallicus 
(Steinh.) Rech f. 

Rumex conglomeratus Murray 

Rumex crispus L. 

Ruscus aculeatus L. 


Scrophularia peregrina L. 
Scrophularia ramosissima Loisel. 
Serapias parviflora Parl. 

Sherardia arvensis L. 

Silene nocturna L. 

Silene vulgaris (Moench) Garcke subsp. 
vulgaris 

Smilax aspera L. var. aspera 
Sonchus oleraceus L. 

Sonchus tenerrimus L. 

Teucrium capitatum subsp. majoricum 


Trifolium angustifolium L. 

Trifolium campestre Schreb. 
Trifolium cherleri L. 

Trifolium scabrum L. 

Urginea maritima (L.) Baker 
Urospermum dalechampii (L.) Scop. ex 
F.W. Schmidt 

Urospermum picroides (L.) Scop. ex 
F.W. Schmidt 

Urtica membranacea Poir. 

Valantia muralis L. 


Ruta angustifolia Pers. 

Salsola kali subsp. kali L. 

Scabiosa atropurpurea var. maritima 
(L.) Fiori et Paol. 

Scorpiurus subvillosus L. 


(Guss.) Burnat 


(Rouy) T. Navarro et Rostia 
Thymelaea hirsuta (L.) Endl. 
Torilis arvensis var. heterophylla 


Torilis nodosa (L.) Gaertn. 


Verbascum sinuatum L. 

Vicia angustifolia L. 

Vicia parviflora Cav. 

Vulpia ciliata Dumort. subsp. ciliata 
Vulpia geniculata (L.) Link 





presència d'espècies diferents (Hesp, 1991; 
Maun, 2009). El contacte directe del 
sistema amb una diversitat d'ambients com 
ara zona humida, tanques de pastura, torrent 
d'aigües permanents, etc., també afavo- 
reixen la presència, especialment cap els 
seus límits, de tàxons vegetals més 
habituals en altres hàbitats no lligats als sòls 
arenosos. L'efecte en la biodiversitat de les 
zones de transició entre hàbitats és un fet 
prou conegut i estudiat (Ries et al., 2004). 
La ruderalització i la influència antròpica en 
general, són altres factors que també poden 
explicar aquesta inflació numèrica en la 
flora vascular (Collins et al., 1998, Rutiel et 
al., 1999; Yu et al., 2008). És prou sabut 
que aquestes alteracions afavoreixen la 
presència d'espècies vegetals amb un 
comportament pioner, com ara aquelles 
amb un cicle de vida anual (Shmida, 1985, 
Rutiel, 1998). De fet, l'anàlisi de les formes 
vitals (Fig. 6) dóna uns resultats molt 
semblants als que s'obtenen pel conjunt de 
la flora de l'illa (Fraga et al., 2004) amb un 
clar predomini dels teròfits. 

Els tàxons que a Menorca es poden 
considerar habituals dels sistemes dunars 
(Cardona et al., 2005) suposen a l'entorn de 


26 (1490), però d'aquests només 12 es 
poden considerar com a psammòfils: 
Ammophila arenaria subsp. arundinacea, 
Cakile maritima, Calystegia soldanella, 
Elymus farctus, Eryngium maritimum, 
Euphorbia paralias, E. terracina var. 
retusa, Glaucium flavum, Medicago 
marina, Pancratium maritimum, Polygo- 
num maritimum, Salsola kali subsp. kali. 


Faneròfit 


9% 
Liana 


3% N 









Teròfit 


Camèfit — 42% 


13% 


Hemicriptofit 
22% 


Fig. 6. Representació de les formes vitals al 
sistema dunar de l'arenal de Sant Lloreng. 

Fig. 6. Life forms representation at the Arenal 
de Sant Llorenç dune system. 

Si a més es pren en consideració la 
divisió física del sistema per la presència 
del torrent, es pot veure que la gran majoria 
d'aquests tàxons es troben només a la part 
de la platja. 

L'element endèmic és encara més reduit 
en representació, només cinc tàxons: 
Launaea cervicornis, Leucojum aestivum 
subsp. pulchellum, Micromeria rodriguezii, 
Scrophularia ramosissima i Teucrium 
capitatum subsp. majoricum, i encara tots 
ells amb una distribució àmplia en el 
territori insular. Només un d'aquests tàxons 
considerats com endèmics, S. ramosissima, 
presenta una relació clara amb els sistemes 
dunars (Bolòs et al., 1970; Cardona et al., 
2005). Precisament, la presència d'aquesta 
espècie que està representada per uns pocs 
individus, molt deteriorats, juntament amb 
d'altres com Chondrilla juncea, seria un 
testimoni de què no fa molts anys la part 
més interior del sistema (el que realment es 
coneix com arenal de Sant Llorenç) era 
molt més dinàmic i amb una coberta vegetal 
completament diferent a l'actual. Aquesta 
situació es pot comprovar consultant la 
imatge aèria de l'any 1956, a on es veu 
clarament que la cobertura vegetal era molt 
menor a l'actual. 

Tot i també ser baixa proporcio- 
nalment, és significativa la preséncia de 
tàxons allóctons: Amaranthus retroflexus, 
Conyza sumatrensis, Oxalis pes-caprae, 
Paspalum vaginatum 1 Phoenix canariensis. 
Encara que cap d'ells estigui relacionat amb 
els sistemes dunars, alguns destaquen per la 
seva agressivitat i capacitat de trans- 
formació de l'hàbitat que colonitzen, com 
ara P. vaginatum (Campos et al., 2004; 
Siemans, 2005). En qualsevol cas la 
presència d'aquest element al-locton es pot 
considerar com una conseqüència més de la 
ruderalització i la influència antròpica 
(Lonsdale, 1999, Sher i Hyatt, 1999). 

La resta de tàxons de l'inventari floristic 


es poden considerar com a més generalistes 

pel que fa a les seves preferències d'hàbitat, 
així la gran majoria (9390) estan considerats 
com a comuns o molt comuns pel conjunt 
de la flora de l'illa (Fraga et al., 2004). 
Només mereixerien ser destacats per la seva 
distribució més restringida Carex 
oedipostyla, més habitual en els ambients 
silicícoles de la Tramuntana, i Ononis 
ornithopodioides, citat per primera vegada 
a l'illa fa relativament pocs anys (Fraga, 
1996), peró que de cada vegada es 
comprova més que té una area de 
distribució àmplia, peró restringida a un 
sector concret de l'illa. 

Una característica a destacar de la 
vegetació d'aquest sistema  dunar es 
l'abundància de Clematis flammula. 
Aquesta espécie, ja de per si, és habitual en 
aquests ambients i en els sóls arenosos de 
Villa en general, peró aquí presenta un 
densitat d'individus elevada, i de fet és la 
planta dominant en el sotabosc de la part 
més interior. Encara que sigui un comentari 
especulatiu, l'explicació a aquesta situació 
podria estar en la discriminació positiva que 
temps enrere va fer l'home damunt ella. 

Diferents fonts orals consultades de 
persones que van ser pagesos (amos i 
missatges) al lloc de Sant Lloreng han 
coincidit que aquesta espécie era emprada 
com a farratge d'estiu pel bestiar una 
vegada segada en verd i deixada assecar. 

Al ser una espécie amb una forta 
capacitat de persisténcia gràcies al seu 
sistema subterrani, el seu afavoriment per 
part de l'home com a planta útil podria 
haver arribat fins als nostres dies, tot i que 
ja fa anys que no s'empra amb aquell 
objectiu. 

La mateixa mà de l'home, de manera 
voluntària o involuntària, sembla també la 
responsable de la vegetació arborescent que 
cobreix la part més interior del sistema. 
L'elevada densitat d'individus de Pinus 

halepensis semblaria més fruit d'una 
plantació o discriminació positiva que no 
d'una colonització natural del sistema. 
Aquestes actuacions eren habituals fins més 
enlla de la primera meitat del segle XX 
(Valls, 1870; Artigas, 1889, 1896; De 
Castro, 1900a, 1900b). 

De fet, en aquesta part del sistema es fa 
difícil establir una zonificació de la 
vegetació com correspondria a un arenal en 
qué el dinamisme de l'arena afavoreix 
comunitats vegetals diferenciades. 
Actualment apareix més com una massa 
homogénia de Pinus halepensis amb un 
sotabosc dominat per Clematis flammula. 
Una situació que sembla ben diferent a la 
que s'aprecia a les imatges aéries de 1956. 


Discussió i conclusions 


El sistema dunar de Trebalúger i Sant 
Llorenç es caracteritza per la seva 
fragmentació en dos sectors: el més proper 
a la mar, format per un sistema platja- 
avantduna amb un sector intern de dunes 
semiestabilitazades i un segon sector situat 
més enllà del torrent de Trebalúger (que 
fragmenta tot el conjunt del sistema platja- 
duna) format per dunes estabilitzades, les 
quals varen ser objecte de reforestació. 
Aquest sector està format per morfologies 
tipus —ecoduna, condicionades per la 
verticalitat dels penya-segats que actuen 
com a trampa sedimentària i sobretot per 
dunes parabòliques simples que avancen a 
la esquerra d'un petit torrent que fragmenta 
aquest sector, fins la plana d'inundació del 
torrent. 

Com podem observar a la Fig. 3, les 
morfologies es troben sotmeses i condi- 
cionades al desenvolupament relacionat 
amb episodis eòlics de mar a terra, que es 
manifesta amb l'avanç de formes dunars 
cap a terra. El perfil singular de l'avantduna 


i del sector semiestabilitzat, força aplanat, 
planteja la discussió sobre el transport de 
sediment, tant de mar a terra com a 
l'inversa (Servera i Riquelme, 2004). Si bé 
és certa l'influència del vent de Tramuntana 
que es canalitza pel barranc, i que és capaç 
de mobilitzar sediment cap a la mar, 
considerem que el principal modelador 
correspon al vent de component sud, tal i 
com es pot apreciar al desenvolupament de 
la seqiiéncia de la vegetació psamòfila (amb 
una cobertura superior al 70-8096 de 
l'avantduna), i el pas a un altre de tipus de 
cobertura arbustiva i arboria de mar cap a 
terra, així com les sombres d'acumulació 
associades a la vegetació, també de mar cap 
a terra. 

En canvi, en el sector de dunes 
estabilitzats, es pot considerar que el 
principal modelador ha estat el vent de 
migjorn, tal i com es pot apreciar a la 
cartografia (Fig. 3), on l'orientació tant de 
les morfologies de tipus ecoduna i les 
morfologies de tipus parabóliques mostren 
una clara orientació sud-nord i en el cas de 
les darreres, el seu eix mostra una direcció 
que apunta cap el nord-est. 

A títol de conclusions la flora vascular 
de l'arenal de Sant Llorenç destaca per la 
riquesa d'espècies que hi creixen, com s'ha 
exposat anteriorment, a causa principalment 
de la seva ubicació i de les particulars 
característiques geomorfològiques, aquest 
importància quantitativa no és tradueix en 
l'aspecte qualitatiu. La majoria d'espècies 
que s'hi han trobat mostren una distribució 
àmplia a l'illa, i les més característiques 
d'aquest ambient queden limitades a la 
zona més propera a la platja. Però hi ha 
evidències que açò no sempre ha estat així. 
Les poblacions residuals d'Scrophularia 
ramosissima en són un exemple. La mà de 
l'home segurament hi té molt a veure en 
aquestes alteracions i també és un aspecte a 
tenir en compte per a una gestió a llarg 


152 Boll. Soc. Hist. Nat. Balears, 52 (2009) 


termini. Pel que fa la gestió d'aquest espai, 
a dia d'avui es fa sota la tutela de la 
Demarcació de Costes de l'Estat, 
mitjançant l'acordonament del front dunar 
de les morfologies davanteres. No creiem 
que aquesta sigui una solució efectiva ni 
que afecti les formes i la recuperació o 
manteniment del sistema, ja que el sistema 
en conjunt no presentava símptomes erosius 
incipients i es tal com estava es mantenia en 
equilibri. Pel contrari, aquestes gestions han 
afavorit un paisatge antropitzat dins una 
zona ANEI. 

